钦定古今图书集成/明伦汇编/官常典/第727卷 > 范天顺
## 钦定古今图书集成/明伦汇编/官常典/第727卷 > 范天顺

按《宋史忠义传》：天顺，荆湖都统也。襄阳受围，天顺日
夕守战尤力。及吕文焕出降，天顺仰天叹曰：“生为宋
臣，死当为宋鬼。”即所守处缢死，赠定江军承宣使。制
曰：“贺兰拥兵，坐视睢阳之失；李陵失节，重为陇士之
羞。今有人焉，得其死所，可无褒恤，以示宠绥。”范天顺
功烈虽卑，忠义莫夺。自均、房泛舟之役，克济为艰；而
襄樊坐甲之师，益坚所守。俄州刺史为降将军，尔乃
不屈自经，可谓见危致命。封其妻宜人，官其二子。仍
赐白金五百两，田五百亩。